Ammud ugris d usemmiḍ ur iwɛan ara iṭij ɣas akken leqbayel sebbren ttceɛilen timest seḥmayan ifassennsen akken ur ten-itteṭef ara ṣṣer ɣas akken tiqit n zzit tewɛer i ujmaɛ maɛna leqḍen s lferḥ d teḍṣa , sɛeddan lweqt gar-asen s zhu , tikwal ma yella waḍu neɣ agu ur ttruḥun ara imi yetthuzu ṭejra maɛna ma d azɣal ttruḥun . Mi wwḍen ɣer s azemmur ad sun ussu ddaw tzemmurt , wid izewren ad allin s ufella ad cerwen ma d tilawin ad leqḍent ukessar s wanuz akken ad ɛasent arrac ur rekḍen ara azemmur , ma yella ufurek meqqer as- ggen selum ma ulac ad yeclex , mi t-id-cerwen ad tefrun ad tɛemren ɣer tcekkarin , mi kemmlen ad tawin ɣer lemɛanṣra mi tewwin ɣer lemɛanṣra , bab n lemɛanṣra ad t-yebḍu d tixxamin yal yiwen ad yerǧu nuba-s , maca rezzun ad sfeqden ma yezzeḍ wayla-nsen.